Prabusirea+Global+Sureveyor

=PRABUSIREA SONDEI MARS GLOBAL SURVEYOR= O eroare umană a provocat pierderea sondei americane Mars Global Surveyor /MGS/ care s-a rotit în jurul planetei Marte nouă ani şi cu care NASA a pierdut contactul în noiembrie 2006. Această eroare în programarea memoriei ordinatorului navei spaţiale a fost comisă în iunie 2006 şi a condus la o defectare a bateriilor sale, potrivit unui raport preliminar intern al biroului de anchetă al NASA.



Pierderea sondei MGS este rezultatul unei serii de evenimente care au urmat unei erori informatice comise cu cinci luni înainte de defectarea bateriilor. Ultima comunicare între Terra şi sondă a avut loc în 2 noiembrie. În acea zi, echipa responsabilă de MGS a transmis o comandă ca ordinatorul să procedeze la reglări de rutină a orientării panourilor solare ale sondei. Potrivit raportului, Mars Global Surveyor s-a repoziţionat greşit, expunandu-şi una din cele două baterii direct razelor solare şi provocand astfel o supraîncălzire care a dus la golirea totală a celor două baterii.



În cele cateva ore care au urmat pierderii electricităţii, Mars Global Orbitor şi-a pierdut toată capacitatea de a-şi controla orientarea pe orbită, ducand la pierderea sa. MGS a fost lansată la 7 noiembrie 1996 şi s-a plasat pe orbită în jurul planetei Marte în 11 septembrie 1997. A început să cartografieze planeta în aprilie 1999, transmiţand în total 240.000 de fotografii. Misiunea fusese proiectată să dureze doi ani, dar uimitoarea fiabilitate a sondei a determinat NASA să-i prelungească misiunea de patru ori.

media type="youtube" key="o5nBYcy-jUw" height="344" width="425"

BIBLIOGRAFIE: -http://stiri.acasa.ro/articole/stiinta/sonda-american-mars-global-surveyor-pierdut-dintr-o-eroare-uman/true -http://upload.wikimedia.org/wikipedia/commons/1/14/Mars_Global_Surveyor.jpg -http://www.youtube.com/watch?v=o5nBYcy-jUw